OpenLLM-France/wikimedia huggingface dataset:
# Mar de Halmahera

La mar de Halmahera és una mar situada a la zona oriental dels arxipèlags d'Indonèsia.
Limita al nord amb el Pacífic, amb l'illa de Halmahera a l'oest, la mar de Seram al sud i amb Waigeo i Irian Jaya a l'est. El port principal és Sorong.
Té una superfície aproximada de 95.000 km². La temperatura mitjana anual de la superfície de l'aigua oscil·la entre 25,7 °C a l'agost i 28,6 °C al maig i la salinitat és de 34-34,6‰. Al llit del mar hi ha unes conques i serralades submarines ben definides com la conca de Halmahera, amb una profunditat màxima de 2.039 m.
Els terratrèmols són freqüents a la zona a causa de la confluència de les plaques tectòniques d'Euràsia, el Pacífic i Austràlia.

## Referències

* ↑ «Limits of Oceans and Seas, 3rd edition». International Hydrographic Organization, 1953. Arxivat de l'original el 8 octubre 2011.
* 1 2 «Ha-Hm», 02-08-2001. Arxivat de l'original el 2001-08-02. [Consulta: 8 febrer 2021].

## Vegeu també

* Conca Indo-Pacífica

## Enllaços externs

* Halmahera Sea - Glossary of Physical Oceanography Arxivat 2001-08-02 a Wayback Machine. (anglès)
# Peduncle greixador

El peduncle greixador és un peça o mecanisme que és present en qualsevol maquinària i que es fa servir per al greixat interior de parts mecàniques on el greix o lubrificant hi ha de penetrar però no n'ha de sortir per mantenir la lubrificació. El greix és proporcionat amb una bomba de greixatge. El peduncle greixador és enroscat permanentment en la peça facilitant l'accés i té la corresponent rosca com es pot observar en la imatge. Habitualment el greixador sol ser de bronze i pot tenir recobriment de níquel en la part que queda exposada a l'exterior. La part esfèrica té la funció de retenció del greix. Hi ha noms comercials d'empreses que en fabriquen.
És de disseny gairebé tubular però té una part normalment hexagonal per poder ser pres per una clau i ser ajustat i fixat. En l'extrem oposat on hi ha la rosca hi ha una bola amb una boca on s'ajusta el bec d'una bomba greixador manual. En l'interior d'aquest mecanisme hi ha una petita bola d'acer que obtura l'orifici d'entrada del greix impedint-ne la sortida amb l'acció d'un ressort intern fent la funció de vàlvula. És a dir que quan se li injecta el greix a pressió, la boleta es desplaça cap enrere i permet que ingressi el lubrificant i quan es deixa de fer pressió, la boleta és impulsada cap a fora de l'orifici i actua de tap.
És utilitzat per moltes indústries amb maquinària que tingui peces mòbils, com la de fabricació de vehicles, que requereixen estar permanentment greixades.

## Bibliografia

* Klaus Günter Krieg; Wedo Heller; Gunter Hunecke Leitfaden der DIN — Normen. Entwicklung – Konstruktion – Fertigung [Guia de les normes DIN. Desenvolupament - Construcció - Producció] (en alemany). Stuttgart (República Federal d'Alemanya): B. G. Teubner, 1983. ISBN 978-3519063209.
* Wilhelm Matek; Dieter Muhs; Herbert Wittel; Manfred Becker Maschinenelemente. Normung – Berechnung – Gestaltung [Elements de la màquina. Normalització - Càlcul - Disseny] (en alemany). 13a. Braunschweig: Friedrich Vieweg & Sohn, 1994. ISBN 978-3-322-94344-6.
* Wolf-Dieter Franke. Schmierstoffe und ihre Anwendung [Lubricants i la seva aplicació] (en alemany). Múnic: Hanser, 1971, p. 138-140, 161. ISBN 978-3-4461-0027-5.
* Georg Heinz Göttner. Einführung in die Schmiertechnik [Introducció a la tecnologia de lubricació] (en alemany). 2. Marklein, 1966, p. 199-204.
# Torre d'Hacho

La Torre d'Hacho era una torre de guaita situada a la part més alta del penyal de Gibraltar, al cim del Mount Misery, on actualment hi ha el 'Breakneck Battery', conegut com a 'Signal Station'. Des del 1825 ja només en queda la base.
De planta circular, es va construir en l'època cristiano medieval, per a controlar el mar des d'una altitud mitjana. El 1704 s'hi va hissar per primer cop la bandera anglesa. El 1720 s'hi va emplaçar un canó de senyals.

## Referències

* 1 2 3 «Torre de Hacho» (en castellà). Asociación Española de Amigos de los Castillos.
* ↑ Sáez rodríguez, Ángel J. «Gibraltar en 1704». Cuadernos de Gibraltar - Gibraltar Reports, 2015, pàg. 36.

## Bibliografia

* Sáez Rodríguez, Ángel J. Las defensas de Gibraltar (en castellà). Sarriá, 3 març 2010, p. 252. ISBN 9788496799387.
* Sáez Rodríguez, Ángel J.; Torremocha Silva, Antonio. «Fortificaciones islámicas en la orilla norte del Estrecho». A: I Congreso Internacional Fortificaciones en Al-Andalus (en castellà). Ayuntamiento de Algeciras, Fundación Municipal de Cultura "José Luis Cano", 1998, p. 169-268. ISBN 84-89227-11-X.
# QwaQwa

QwaQwa era un dels antics bantustans en què es dividia l'antiga Sud-àfrica. Tenia una extensió de 655 km² i una població de 182.000 habitants. La capital era Phuthaditjhaba i la major part de la població pertanyia a la fracció basotho.
El bantustan, que formava part del territori de l'Estat Lliure d'Orange, fou projectat el 1959, com la resta de bantustans, però fins al 1969 no va rebre cap autogovern. La forta pressió internacional va impedir que li concedissin la independència. El primer ministre fou Kenneth Mopeli. El 1994 fou integrat en la Província d'Estat Lliure.
# Marco Polo Donckers Koffie

L'equip Marco Polo Donckers Koffie (codi UCI: MPC) va ser un equip ciclista professional etíop, d'origen hongkonguès i xinès, que va competir de 2003 a 2012. A partir de 2005 va tenir categoria continental. Disputava principalment curses dels circuits continentals de ciclisme.

## Principals resultats

* Tour de Faso: Maarten Tjallingii (2003)
* Tour de Corea: Cory Lange (2004)
* Volta a Indonèsia: Nathan Dahlberg (2004)
* Tour de Tailàndia: Li Fuyu (2006)
* Tour de Siam: Thomas Rabou (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2003 | 21è (GSIII) | Maarten Tjallingii (754è) |
| 2004 | 27è (GSIII) | Robin Reid (530è) |
A partir del 2005, l'equip participa en els Circuits continentals de ciclisme. La taula presenta les classificacions de l'equip al circuit, així com el millor ciclista individual.
UCI Àfrica Tour
| Temporada | Classificació per equips | Millor ciclista en la classificació individual |
| 2006 | 7è | Jean-Noël Wolf (55è) |
| 2009 | 14è | Jacobus Venter (57è) |
| 2011 | 20è | Estifanos Gebresilassie (170è) |
UCI Amèrica Tour
| Temporada | Classificació per equips | Millor ciclista en la classificació individual |
| 2005 | 26è | Michael Carter (351è) |
| 2008 | 39è | Sergey Koudentsov (312è) |
UCI Àsia Tour
| Temporada | Classificació per equips | Millor ciclista en la classificació individual |
| 2005 | 7è | Jamsran Ulzii-Orshikh (21è) |
| 2006 | 4t | Jamsran Ulzii-Orshikh (12è) |
| 2007 | 8è | Jamsran Ulzii-Orshikh (35è) |
| 2008 | 5è | Sergey Koudentsov (20è) |
| 2009 | 27è | Jacques Janse van Rensburg (101è) |
| 2010 | 36è | Bradley Hall (95è) |
| 2011 | 58è | Estifanos Gebresilassie (240è) |
UCI Europa Tour
| Temporada | Classificació per equips | Millor ciclista en la classificació individual |
| 2006 | 120è | Rhys Pollock (1248è) |
| 2007 | 120è | Pol Nabben (819è) |
| 2008 | 118è | Sergey Koudentsov (1139è) |
| 2009 | 110è | Jacobus Venter (546è) |
| 2011 | 109è | Jason Christie (882è) |
| 2012 | 122è | Marc Ryan (1031è) |
UCI Oceania Tour
| Temporada | Classificació per equips | Millor ciclista en la classificació individual |
| 2005 | 13è | Robin Reid (16è) |
| 2006 | 9è | Robin Reid (12è) |
| 2007 | 19è | Robin Reid (57è) |
| 2011 | 12è | Jason Christie (36è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Patrick Nève

Patrick Marie Ghislain Pierre Simon Stanislas Nève de Mévergnies, més conegut com a Patrick Nève, (Lieja, 13 d'octubre de 1949 – Brussel·les, 13 de març de 2017) va ser un pilot de curses automobilístiques belga que va arribar a disputar curses de Fórmula 1.

## A la F1

Patrick Neve va debutar a la cinquena cursa de la temporada 1976 (la 27a temporada de la història) del campionat del món de la Fórmula 1, disputant el 16 de maig del 1976 el G.P. de Bèlgica al circuit de Zolder.
Va participar en un total de catorze curses puntuables pel campionat de la F1, disputades en tres temporades consecutives (1976-1978) aconseguint una setena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Tissot RAM Racing | Brabham | Cosworth | BRA | SUD | O.USA | ESP | BEL Ret | MON | SUE | | | | | | | | | | | - | 0 |
| 1976 | Team Ensign | Ensign | Cosworth | | | | | | | | FRA 18 | GBR | ALE | AUT | HOL | ITA | CAN | USA | JAP | | - | 0 |
| 1977 | Williams Grand Prix Engineering | March | Cosworth | ARG | BRA | SUD | O.USA | ESP 12 | MON | BEL 10 | SUE 15 | FRA NVQ | GBR 10 | ALE NVQ | AUT 9 | HOL NVQ | ITA 7 | USA 18 | CAN Ret | JAP | - | 0 |
| 1978 | Patrick Nève | March | Cosworth | ARG | BRA | SUD | O.USA | MON | BEL NVQ | ESP | SUE | FRA | GBR | ALE | AUT | HOL | ITA | USA | CAN | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 14 (10) | 0 | 0 | 0 | 0 | 0 |

## Referències

* ↑ Jenkins, Richard. «The World Championship drivers - Where are they now?». OldRacingCars.com. [Consulta: 29 juliol 2007].
* ↑ «Patrick Neve». [Consulta: 15 març 2017].
# Eubul de Cètia

Eubul (en llatí: Eubulus, en grec antic: Εὔβουλος), fill d'Eufrànor, nascut a Atenes a la demos de Cètia, era un poeta còmic grec que va florir, segons Suides, cap a l'any 376 aC, a la 101 olimpíada.
Practicava la comèdia mitjana, com es llegeix a l'Etymologicum Magnum, tot i que Suides l'enquadra entre la vella comèdia i la mitjana.
Les seves obres eren sobre temes mitològics i alguns d'ells eren paròdies de passatges de poetes tràgics, especialment d'Eurípides. Sovint ridiculitzava a persones destacades de la vida cultural i política del seu temps, com ara Cídies, Filòcrates, Cal·limedó i altres. De vegades ridiculitzava grups de persones, com els tebans. El seu llenguatge era simple i elegant i d'un grec molt pur, imitat per poetes posteriors com Ofelió i Èfip d'Atenes.
Suides diu que va escriure 104 obres, de les quals es conserven uns cinquanta títols i uns cent cinquanta fragments. Les principals són: grec antic: Ἀγκυλίων, Ἀγχίσης, Ἀμάλθεια, Ἀνασωζωζόμενοι, Ἀντιόπη, Ἄστυτοι, Αὔγη, Βελλεροφόντης, Γανυμήδης, Γλαῦκος, Δαίδαλος, Δαμαλίας, Δευκαλιων, Διονύσιος, Διόνυσος, o Σεμέλη ? Διόνυσος, Δόλων, Εἰρήνη Εὐρ?πη, Ἠχὼ, Ἰξίων, Ἴων, Καλαθηφόροι, Καμπυλίων, (dubtosa), Κατακολλώμενυς (dubtosa), Κερκῶπες, Κλεψύδρα, Κορυδαλός, Κυβευταί, Λάκωνες ἣ Λ´δα, Μήδεια, Μυλωθρίς, Μυσοί, Νάννιον, Ναυσικάα, Νεοττίς, Ξοῦθος, Ὀδυσσεύς, ἢ Παρνόπται, Οἰδίπους, Οἰνόμαος ἢ Πέλοψ, Ὀλβία, Ὀρθάνης, Πάμφιλος, Παννυχίας, Παρμενίσκος, Πλαγγών, Πορνοβοσκός, Προκρίς Προσουσία, ἢ Κύκνος, Στεφανοπώλιδες, Σφιγγοκαρίων, Τιτθαί, Τιτᾶνες, Φοίνιξ, Χάριτες, Χρυσιλλα, i Ψάλτρια.

## Referències

* ↑ Smith, William. Eubulus A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 61-62.
# Torneig de Doha 2019

«Torneig de Doha 2019» té aquests significats:
* Torneig de tennis masculí: Qatar ExxonMobil Open 2019
* Torneig de tennis femení: Qatar Total Open 2019
# Rhinella festae

Rhinella festae és una especie de gripau de la família dels bufònids. Va ser descrit per Mario Giacinto Peracca el 1904.
Es troba generalment a la fullaraca i, de vegades, a la vegetació baixa, a la selva tropical i al bosc humit premuntà. No es coneix informació sobre els hàbits de cria, tot i que presumiblement es reprodueix per desenvolupament directe. No s'adapta bé a les pertorbacions antropogèniques, i no se sap que es produeixi al bosc secundari.

## Distribució

Viu a cotes moderades i baixes (200–700 m) als vessants andins atlàntics i la conca superior de l'Amazones de l'Equador; 1700 m a la serralada de Cutucú i la serralada del Còndor, Equador i Perú adjacents.

## Referències

* ↑ Peracca, Mario Giacinto «Viaggia del Dr. Enrico Festa nell'Ecuador e regioni vicine. Rettili ed. Anfibi». Bollettino dei musei di zoologia ed anatomia comparata della R. Università di Torino, 19, 1904, pàg. 1–41. DOI: 10.5962/bhl.part.11596. ISSN: 0393-4683.
* ↑ SSC Amphibian Specialist Group «Valle Santiago Beaked Toad Rhinella festae» (en anglès). Llista Vermella de la UICN, 2018. DOI: 10.2305/IUCN.UK.2018-2.RLTS.T54876A89197613.en.
* ↑ Frost, Darrel R. «Rhinella festaer (Peracca, 1904)» (en anglès). Amphibian Species of the World, 2022. DOI: 10.5531/db.vz.0001.
# Qàlat Najm

Qàlat Najm —àrab: قلعة نجم, qalʿat Najm— és una fortalesa al nord de Síria, a la vora de l'Eufrates (a la riba dreta del riu), que controlava a l'edat mitjana el camí entre Alep i Haran via Manbidj. En aquest punt l'Eufrates es podia travessar més fàcilment per l'existència de dues petites illes. En el mateix lloc hi podria haver hagut la Caeciliana dels Itineraris romans.
La regió fou conquerida pels àrabs el 636 i s'esmenta el pont sobre el riu. Les mencions més antigues de la fortalesa l'anomenen Djisr Manbidj. El pont sobre l'Eufrates fou reconstruït sota el califa Uthman. El nom Kalat Nadjm s'atribueix a un cap militar de nom Nadjm que hauria reconstruït la fortalesa el 912, i apareix consolidat al segle xii (generalment en la forma Kalat al-Nadjm). Durant les croada fou restaurat tres vegades per l'aiúbida adh-Dhàhir, fill de Saladí. En la invasió dels mongols d'Hulagu vers 1260, el bisbe d'Alep Bar Hebraeus va anar a aquest lloc a demanar la gràcia pels cristians i fou empresonat al castell. El 1820 fou refugi d'una tribu àrab rebel i la fortalesa fou conquerida pels otomans.

## Bibliografia

Sourdel, D. "Ḳalʿat Nad̲j̲m". Encyclopaedia of Islam, segona edició., 2012. 1 d'abril de 2012 <http://referenceworks.brillonline.com/entries/encyclopaedia-of-islam-2/kalat-nadjm-SIM_3816>
# De veras me atrapaste

De veras me atrapaste és una pel·lícula mexicana dirigida per Gerardo Pardo Neira, produïda per Manuel Barbachano Ponce, escrita per Gerardo Pardo i Antonio Pardo, que es va estrenar en 1985.

## Sinopsi

Aida és una jove filla d'un gran empresari. Ella es troba amb un futur prometedor ja que es troba compromesa amb un jove que serà futur funcionari, però abandona la seva casa i va a la capital. Dos dels seus amics, Laura i Tenoch li aconsegueixen un departament i li comencen a introduir-se en el món del rock, ja en la situació s'enamora d'Humo, però no consumeix cap droga. Humo i el Pecas són detinguts i colpejats per un guarura que per sorpresa resulta ser contractat pel papa d'Aida perquè la cuidi i alhora l'espanti. Humo desapareix perquè és el fantasma d'un roquer mort en un accident que només venia a guiar a Aida en el seu viatge. Ja amb plena consciència de la situació, Aida decideix tornar al seu poble, però abans de partir demana un toc al Pecas i llavors canta.

## Repartiment

* Lucy Reina (Aida)
* Gerardo de la Peña (Humo)
* Annette Pradera (Laura)
* Tenoch Ramos (Tenoch)
* Armando Martín (Pecas)
* Luis Sergio Jalife (Tribi)
* Roberto Rosas (Chino)

## Nominacions

En la XXVII edició dels Premis Ariel fou nominada a millor pel·lícula, millor direcció, millor actriu i millor banda sonora.

## Referències

* ↑ «Fichas de Filmes Nacionales». Centro de documentación e información, A-01565.
* ↑ De veras me atrapaste a sensacine.com
* ↑ De veras me atrapaste a al Cineteca Nacional
* ↑ El regreso de "De veras me atrapaste" a correcamara.com
# Maria Stepànova

Maria Stepànova (rus: Мари́я Миха́йловна Степа́нова) (Moscou, 9 de juny de 1972) és una escriptora, poeta, periodista i assagista russa.
És una de les grans figures de la literatura russa de la seva generació. Fundadora i editora de la revista cultural Colta, un mitjà completament independent, gratuït i finançat mitjançant crowdfunding, on s’escriu sobre art, música, cinema, literatura, teatre i ciència. Des de l'inici de la guerra d’Ucraïna, el Servei de Supervisió de les Telecomunicacions russes va bloquejar el lloc web i ja no s'obre en territori de la Federació Russa.
L'autora va rebre el 2005 el Premi Andrei Beli de poesia, i entre els seus poemaris traduïts a l’anglès, destaquen The Flower Dies under a Skin of Glass (The Chinese University of Hong Kong Press, 2019) i War of the Beasts and the Animals (Bloodaxe Books, 2021). Al 2018 va rebre el guardó literari més reconegut a Rússia, el Premi Gran Llibre, amb la novel·la Pàmiati pàmiati. Amb aquesta obra, Stepànova proposa un viatge cap a la memòria de la seva família, una trajectòria que és també una radiografia d’un segle de la història de Rússia. Actualment, l’autora viu exiliada a Berlín.

## Referències

* ↑ University, Stanford. «Moscow journalist Maria Stepanova to speak about Russia's future» (en anglès). Stanford News, 29-03-2016. [Consulta: 11 novembre 2020].
* ↑ «Maria Stepànova». [Consulta: 10 febrer 2023].
* ↑ «Maria Stepanova – Joseph Brodsky». www.josephbrodsky.org. [Consulta: 11 novembre 2020].
* ↑ «Мария Степанова | Новая карта русской литературы». www.litkarta.ru. [Consulta: 11 novembre 2020].
* ↑ «Berliner Künstlerprogramm». www.berliner-kuenstlerprogramm.de. Arxivat de l'original el 2020-11-18. [Consulta: 11 novembre 2020].
# Bexley (districte)

* Per a la població del districte de Bexley, amb el mateix nom, vegeu Bexley
Bexley és un districte de Londres, Regne Unit, al sud-est del Gran Londres.

## Barris

El districte de Bexley està compost pels següents barris.
| Albany Park Barnehurst Barnes Cray Belvedere Bexley Bexleyheath Blackfen Blendon Bostall Bridgen Coldblow Crayford | Crook Log Crossness East Wickham Erith Falconwood Foots Cray Lamorbey Lessness Heath Longlands Lower Belvedere May Place North Cray | North End Northumberland Heath Old Bexley Slade Green Sidcup Upper Belvedere Upton Welling West Heath Abbey Wood (part de Greenwich) Thamesmead (part de Greenwich) Falconwood (part de Greenwich) Ruxley (part de Bromley) |

## Transport

Bexley és un dels cinc districtes de Londres que no té cap estació del Metro de Londres. Però si que té estacions de tren de la National Rail.

### Estacions de tren

* Estació d'Albany Park
* Estació de Barnehurst
* Estació de Belvedere
* Estació de Bexley
* Estació de Bexleyheath
* Estació de Crayford
* Estació de Erith
* Estació de Falconwood
* Estació de Sidcup
* Estació de Slade Green
* Estació de Welling
A més, hi ha una estació al límit del districte amb Greenwich:
* Estació d'Abbey Wood
# Exercicis d'estil

Exercicis d'estil (Exercices de style) és una obra de Raymond Queneau publicada el 1946, seguint l'experimentalisme del corrent del nouveau-roman. Es tracta d'explicar una història aparentment anodina de les màximes formes possibles (n'escull 99 variants), en un joc literari que parteix de la restricció i dificultat per crear art (fet que esdevindrà comú en l'Oulipo posterior).
Índex :
| Anotacions | Negativitat | Afèresis | Parcial | Lipograma | Botànic |
| Per partida doble | Animisme | Apòcopes | Sonet | Anglicismes | Mèdic |
| Lítotes | Anagrames | Síncopes | Olfactiu | Pròstesis | Injuriós |
| Metafòricament | Distinguo | Jo és que | Gustatiu | Epèntesis | Gastronòmic |
| Retrògrad | Homotelèutons | Exclamacions | Tàctil | Paragoges | Zoològic |
| Sorpreses | Carta oficial | Llavors | Visual | Parts de l'oració | Impotent |
| Somni | Nota de premsa | Ampul·lós | Auditiu | Metàtesis | Modern style |
| Pronosticacions | Onomatopeies | Vulgar | Telegràfic | Per davant per darrera | Probabilista |
| Sínquisis | Anàlisi lògica | Interrogatori | Oda | Noms propis | Retrat |
| L'arc de Sant Martí | Insistència | Comèdia | Permutacions per grups creixents de lletres | Murrialler | Geomètric |
| Logo-rallye | Ignorància | Aparts | Permutacions per grups creixents de paraules | Upun dipia | Pagès |
| Vacil·lacions | Pretèrit indefinit | Parequesis | Hel·lenismes | Antonímic | Interjeccions |
| Precisions | Present | Espectral | Conjunts | Macarrònic | Preciós |
| El cantó subjectiu | Pretèrit perfet | Filosòfic | Definidor | Homofònic | Inesperat |
| Una altra subjectivitat | Pretèrit imperfet | Apòstrofe | Tannka | Italianismes | |
| Relat | Decasíl·labs | Poca-traça | Versos lliures | Pal Zanglaysoos | |
| Composició de paraules | Políptotons | Desimbolt | Translació | Contra-pets | |
El llibre ha inspirat nombrosos contes i adaptacions, tant al teatre com al còmic o a la poesia visual. Ha estat traduït a nombroses llengües i en destaca la versió italiana d'Umberto Eco. En català el va publicar Quaderns Crema en traducció d'Annie Bats i Ramon Lladó (Quaderns Crema, 1989, ISBN 9788477270416).
Hi ha un llibre en català de Joan-Lluís Lluís, Xocolata desfeta, exercicis d'espill (La Magrana, 2010, ISBN 9788482640310) que usa la mateixa idea amb gran èxit.
# Torneig de Doha 2014

«Torneig de Doha 2014» té aquests significats:
* Qatar ExxonMobil Open 2014, torneig de tennis masculí.
* Qatar Total Open 2014, torneig de tennis femení.
# Rhinella inca

Rhinella inca és una espècie de gripau de la família Bufonidae, endèmica del Perú. El seu hàbitat inclou montans secs, rius, canals i dics.
És un gripau esvelt, descobert el 1911 per l'expedició de la Universitat Yale i publicat el 1913 pel zoòleg noruec Leonhard Hess Stejneger. No se'n sap gaire més. Està en situació crítica. És freqüent durant la nit sentir el cant del mascle com a part del seguici per buscar la femella en època de reproducció.

## Referències

* ↑ Franco, José F. «Los Anfibios y Reptiles del santuario histórico de Machu Picchu» (pdf) (en castellà). Bioma, 01-01-2013, pàg. 19-22.
* ↑ Frost, Darrel R.; Grant, Taran; Faivovich, Julián; Bain, Raoul H.; Haas, Alexander «The Amphibian Tree of Life» (en anglès). Bulletin of the American Museum of Natural History, 297, 01-03-2006, pàg. 1–291. DOI: 10.1206/0003-0090(2006)297[0001:TATOL]2.0.CO;2. ISSN: 0003-0090.
* ↑ «Rhinella Inca» (en anglès). National Portrait Gallery. Smithsonian, s.d. Arxivat de l'original el 1 de setembre 2021. [Consulta: 1r setembre 2021].
* ↑ Stejneger, Leonhard Hess «Results of the Yale Peruvian Expedition of 1911, Batrachians and Reptiles». Proceedings of the United States National Museum, 45, 1913, pàg. 541-547. DOI: 10.5479/si.00963801.1992.541.
* 1 2 3 Franco, 2013, p. 21.
# Ptychadena submascareniensis

Ptychadena submascareniensis és una espècie de granota que viu a Costa d'Ivori, Guinea, Libèria i Sierra Leona.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Ptychadena submascareniensis. 2006 IUCN Llista vermella d'espècies amenaçades. Accedit a data 19 d'abril del 2008.